
Text rozhodnutia
Súd: Krajský súd Banská Bystrica Spisová značka: 28Sa/5/2017 Identifikačné číslo súdneho spisu: 6017200190 Dátum vydania rozhodnutia: 12. 03. 2018 Meno a priezvisko sudcu, VSÚ: JUDr. Jana Novotná ECLI: ECLI:SK:KSBB:2018:6017200190.2 Uznesenie Krajský súd v Banskej Bystrici v právnej veci žalobcu: C. D., N. G. XX, XXX XX R. R., nar. XX.X.XXXX, zastúpeného advokátkou JUDr. Jana Berecová Titková, Dubová 2, 949 01 Nitra proti žalovanému Generálny riaditeľ Sociálnej poisťovne, ul. 29. augusta č. 8-10, 813 63 Bratislava o preskúmanie zákonnosti rozhodnutia žalovaného č. XXX XXX XXXX X zo dňa 16. marca 2016, o oprave Rozsudku Krajského súdu v Banskej Bystrici č. k. 28Sa/5/2017-102 zo dňa 19. decembra 2017 takto r o z h o d o l : O p r a v u j e zrejmú nesprávnosť v dátume vydania Rozsudku č. k. 28Sa/5/2017-102 tak, že správne má byť uvedený dátum vydania „19. decembra 2017“. o d ô v o d n e n i e : 1. Žalobca sa žalobou doručenou Krajskému súdu v Banskej Bystrici dňa 15. mája 2017 domáhal preskúmania zákonnosti rozhodnutia žalovaného a žiadal, aby súd napadnuté rozhodnutie žalovaného č. XXX XXX XXXX X zo dňa 16. marca 2016 zrušil. Žalobca súčasne žiadal, aby súd zaviazal žalovaného na náhradu trov konania, ktoré žalobcovi vznikli. 2. Krajský súd v Banskej Bystrici vo veci vedenej na pod č. k. 28Sa/5/2017 Rozsudkom zo dňa 19. decembra 2017 podľa § 191 ods. 1 písm. c) zákona č. 162/2015 Z.z. Správny súdny poriadok (ďalej len „SSP) rozhodnutie Generálneho riaditeľa Sociálnej poisťovne Bratislava č. XXX XXX XXXX X zo dňa 16.marca 2017 a rozhodnutie Sociálnej poisťovne, ústredie č. XXX XXX XXXX X-I. a č. XXX XXX XXXX X-II. obe zo dňa 16. novembra 2016 zrušil a vec vrátil žalovanému na ďalšie konanie. Druhou výrokovou vetou rozhodol, že žalovaný je povinný nahradiť odôvodnené žalobcove trovy konania a zaplatiť ich na účet advokátky JUDr. Jany Berecovej Titkovej do 10 dní od právoplatnosti rozhodnutia, ktorým bude určená ich výška. Výška trov bude určená samostatným rozhodnutím, ktoré po právoplatnosti tohto rozhodnutia vydá súdny úradník. 3. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1 SSP. 4. Dňa 13. februára 2018 bolo správnemu súdu doručené podanie žalobcu označené ako „Vydanie opravného uznesenia k 28Sa/5/2017-102 - žiadosť“, ktorou žalobca žiadal o vydanie opravného uznesenia Rozsudku, nakoľko pri písomnom vyhotovovaní došlo k zrejme nesprávnosti v dátume vyhotovenia Rozsudku. Správny súd zistil, že došlo pri písomnom vyhotovení Rozsudku k zrejmej nesprávnosti, resp. chybe v písaní v dátume vydania Rozsudku, a to deň 9. decembra 2017. Správne má byť uvedený dátum vydania Rozsudku deň 19. decembra 2017. 5. Na základe uvedených skutočností bola preto podľa § 143 SSP vykonaná oprava dátumu vydania Rozsudku Krajského súdu v Banskej Bystrici č. k. 28Sa/5/2017-102 zo dňa 19. decembra 2017 týmto opravným uznesením tak, ako je uvedené vo výroku tohto opravného uznesenia. Poučenie: P o u č e n i e : Proti tomuto uzneseniu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a za akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

